CELEX: 32005R1555
Language: lv
Date: 2005-09-20 00:00:00
Title: Padomes Regula (EK) Nr. 1555/2005 (2005. gada 20. septembris), ar ko atceļ tarifa kvotu tādas šķīstošās kafijas importam, uz kuru attiecas kods KN 21011111

24.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 249/1
            
         
      PADOMES REGULA (EK) Nr. 1555/2005
   (2005. gada 20. septembris),
   ar ko atceļ tarifa kvotu tādas šķīstošās kafijas importam, uz kuru attiecas kods KN 2101 11 11
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Šķīstošās kafijas piedāvājuma dažādība Kopienas tirgū ir būtiski palielinājusies laikā no 2002. gada.
            
         
               (2)
            
            
               Tādējādi ir sasniegts mērķis, kas bija izvirzīts Padomes 2001. gada 5. novembra Regulā (EK) Nr. 2165/2001 par tarifa kvotas atvēršanu un pārvaldīšanu šķīstošās kafijas ievešanai, uz kuru attiecas KN kods 2101 11 11 (1), un vairs nav nosacījumu, lai saglabātu nulles tarifa kvotu šķīstošajai kafijai no 2006. gada 1. janvāra.
            
         
               (3)
            
            
               Ņemot vērā Kopienas tirgus pašreizējās vajadzības, tarifa kvota tādas šķīstošās kafijas importam, uz kuru attiecas kods KN 2101 11 11, būtu jāslēdz no 2006. gada 1. janvāra. No tā paša datuma būtu jāatceļ Regula (EK) Nr. 2165/2001,
            
         IR PIEŅĒMUSI ŠO REGULU.
   1. pants
   Nulles tarifa kvota tādas šķīstošās kafijas importam, uz kuru attiecas kods KN 2101 11 11, kā noteikts Padomes Regulā (EK) Nr. 2165/2001, ir slēgta no 2006. gada 1. janvāra.
   No 2006. gada 1. janvāra nulles tarifa kvota vairs nav piemērojama nevienas valsts izcelsmes tādas šķīstošās kafijas importam, uz kuru attiecas kods KN 2101 11 11.
   2. pants
   Regula (EK) Nr. 2165/2001 ir atcelta no 2006. gada 1. janvāra.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 20. septembrī
      
         
            Padomes vārdā —
         
         
            priekšsēdētāja
         
         M. BECKETT
         
      
   
   
      (1)  OV L 292, 9.11.2001., 1. lpp.